钦定古今图书集成/明伦汇编/氏族典/第179卷 > 《廖用贤尚友录》 > 边瑀
## 钦定古今图书集成/明伦汇编/氏族典/第179卷 > 《廖用贤尚友录》 > 边瑀

按《霑化县志》：“瑀，字朝佩，刚直仁孝，事继母朱以孝闻。
举于乡，授兵部司务，迁员外郎，以廉著声。常查工部
库多羡金，主者雅相善，欲私之，惮瑀，瞰瑀出，以二百
金投其次子。瑀归知其事，挞次子，袖而反之，亦不他
泄焉。瑀既贫，不能馈赂人，又不善与时上下淹郎署
数考，出守石阡，致政归，检行笥，得银六十九两云。”